
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02287/2013-04
20.06.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 20.06.2014. године, донела је

О Д Л У К У

о акредитацији студијског програма
Утврђује се да ВИСОКА ШКОЛА СТРУКОВНИХ СТУДИЈА ЗА МЕНАЏМЕНТ У САОБРАЋАЈУ са седиштем у  DOCVARIABLE ConvertString(Adresa,1,5) \* MERGEFORMAT Зетска 2-4,  DOCVARIABLE ConvertString(Sediste,1,5) \* MERGEFORMAT НИШ, ПИБ:  DOCVARIABLE PIB \* MERGEFORMAT 106092252, Матични број: 17767526, која је поднела захтев за трансформацију правног облика организовања у ФАКУЛТЕТ ЗА ПРАВО, БЕЗБЕДНОСТ И МЕНАЏМЕНТ „КОНСТАНТИН ВЕЛИКИ“, УНИВЕРЗИТЕТА „УНИОН-НИКОЛА ТЕСЛА“,   испуњава прописане стандарде за акредитацију студијског програма  Основне академске студије - МЕНАЏМЕНТ У САОБРАЋАЈУ у оквиру поља друштвено-хуманистичких наука и то за 90 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ВИСОКА ШКОЛА СТРУКОВНИХ СТУДИЈА ЗА МЕНАЏМЕНТ У САОБРАЋАЈУ са седиштем у  DOCVARIABLE ConvertString(Adresa,1,5) \* MERGEFORMAT Зетска 2-4,  DOCVARIABLE ConvertString(Sediste,1,5) \* MERGEFORMAT НИШ, је дана 06.11.2013. године поднела захтев за трансформацију правног облика организовања у ФАКУЛТЕТ ЗА ПРАВО, БЕЗБЕДНОСТ И МЕНАЏМЕНТ „КОНСТАНТИН ВЕЛИКИ“, УНИВЕРЗИТЕТА „УНИОН-НИКОЛА ТЕСЛА“, и захтев за акредитацију студијског програма  Основне академске студије - МЕНАЏМЕНТ У САОБРАЋАЈУ у оквиру поља друштвено-хуманистичких наука под бројем 612-00-02287/2013-04. 

Студијски програм основних академских студија Менаџмент у саобраћају траје четири године, 8 семестара, 240 ЕСПБ. У складу са правилником Националног савета за високо образовање Србије након завршетка студија стиче се звање дипломирани менаџер.

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе и предлог одлуке, достављени су Комисији за акредитацију и проверу квалитета.
1. Структура студијског програма

Студијски програм садржи све законом предвиђене елементе. У складу са основним задацима и циљевима Факултета, циљеви студијског програма су стицање компетенција и основних академских вештина; исход процеса учења је оспособљени дипломирани менаџер у саобраћају. Основне академске студије трају четири године и носе 240 ЕСПБ.

2. Сврха студијског програма

Студијски програм основних академских студија под називом Менаџмент у саобраћају обезбеђује стицање компетенција за препознатљиву и јасну професију. По завршетку ових студија студенти стичу звање дипломираног менаџера оспособљеног за управљање специфичним предузећем – саобраћајним пословним системима. Програм је усаглашен са циљевима и задацима установе. Повезан је са другим студијском програмима (2 ОАС и 2 МАС).
3. Циљеви студијског програма
Циљеви су јасно формулисани. Установа је навела 14 циљева студијског програма и доказала да су и у складу са задацима установе, као и да су укључени у стицање компетенција и вештина студената..

4. Компетенције дипломираних студената
Установа је јасно навела опште и предметно специфичне способности студената које стичу савладавањем овог студијског програма. Доставила је Прилог 4.1 - Додатак дипломи. Примећено је да у додатку нису унесени подаци о студијском програму - предмети и наставници.. Поред тога у додатку дипломи пише да се студенти могу уписати по завршетку средње школе. Сугерише се прецизирање - по завршетку средње школе у трајању од 4 године.

5. Курикулум
Студијски програм чини: 24 обавезних предмета ( 7 на првој години студија, 6 на другој години, 6 на трећој години и 5 на четвртој години), 7 изборних предмета ( 1 на првој години студија и по 2 на другој, трећој и четвртој години студија), стручна пракса и завршни рад. За сваки изборни предмет понуђена су два предмета. Предмети имају 7 или 8 ЕСПБ, завршни рад 8 и стручна пракса 2 ЕСПБ. Обавезни предмети носе 181 ЕСПБ (53+ 46+ 46+ 36) или 75,42% од укупног броја ЕСПБ. Изборни предмети имају 49 ЕСПБ ( 7+ 14+ 14+ 14) или 20,42% од укупног броја ЕСПБ. Завршни рад, са 8 ЕСПБ чини 3,33%, а стручна пракса са 2 ЕСПБ 0,83%. 20,42% од 240 ЕСПБ припадају изборним предметима, тако да је испоштован део стандарда који се односи на заступљеност изборних предмета у студијском програму. Студијски програм чини 2400 часова активне наставе, односно 600 часова на годишњем нивоу. Активну наставу чине предавања ( 21 час на прве три године и 20 часова на четвртој години на недељном нивоу), вежбе и други облици наставе ( 19 часова у прве три године студија и 20 на четвртој години), укупно 83 часова предавања или 51,875% укупног фонда активне наставе. Стандард везан за однос предавања и осталих облика активне наставе је испоштован. За извођење наставе ( предавања) потребно је 14 наставника са пуним фондом часова ( 83 часова предавања / 6 часова рада наставника) За извођење вежби неопходно је 8 сарадника ( 77 часова вежби / 10 часова рада сарадника). Према приложеним књигама предмета, структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама, предусловима за похађање предмета, садржајем предмета, препорученом литературом, методама извођења наставе, начином провере знања и оцењивања. Све књиге су уредно попуњене. Литература је углавном савремена, издања после 2010-те године. У структури студијских програма су правилно заступљене различите групе предмета према препорученим процентима и то; Академско-општеобразовни предмети – 14.88 %; Теоријско-методолошки - 20.42 %; Научно, односно уметничко-стручни – 33.56 %; Стручно-апликативни – 31.14 %

6. Квалитет, савременост и међународна усаглашеност студијског програма
Програм је целовит и нуди савремена научна и стручна знања. У студијском програму су присутни предмети из области менаџмента, саобраћаја, логистике, а посебну групу предмета чине предмети везани за заштиту животне средине, друштвену одговорност и безбедност пословања. Програм је повезан са другим студијским програмима који се изводе на овој установи. Установа нема заједничке обавезне и изборне предмете, али се из других програма уочава значајна повезаност. Установа је поредила сопствени програм са следећим програмима иностраних установа:
England, Aston University, http://www1.aston.ac.uk/study/undergraduate/courses/school/eas/bsc-transport-management/BSc(Hons) Transport Management; England, University of Greenwich, BA(Hons) Business Logistics and Transport Management, http://www2.gre.ac.uk/study/courses/ug/mgt/nj19; England,University of Huddersfield, BSc(Hons) Transport and Logistics Management http://www.hud.ac.uk/courses/2013-14/full-time/undergraduate/transport-and-logistics-management-bsc-hons/ Установа је, поред анализе програма, приложила у Прилогу 6.1.2.3 студијске програме одабраних иностраних установа. Такође је навеле још 4 студијска програма установа из Литваније, Црне Горе и БиХ. У Прилогу 6.4 дала је копију уговора о сарадњи са украјинским факултетом, којим се потврђује јединствена пракса у раду.

7. Упис студената
При упису се квантификују 2 фактора - претходно четворогодишње образовање и пријемни испит, који се реализује путем квалификационог теста ( тест опште културе и информисаности).

8. Оцењивање и напредовање студената
Студенти стичу одређени број ЕСПБ полагањем испита. Према књигама предмета, као и Табели 8.1 за сваки предмет су одређене предиспитне и испитне обавезе. За сваки предмет су тачно дефинисане врсте предиспитних и испитних обавеза и број поена који припада свакој категорији испита. Однос предиспитних и испитних обавеза је у стандардом прописаном односу - 30:70.

9. Наставно особље
На студијском програму је ангажовано 18 наставника, што је више од дефинисаног броја наставника према фонду часова предавања; 2 наставника су у звању редовног професора, 6 су ванредни професори, 8 доценти и 2 су предавачи страног језика. Они су просечно оптерећени са 2,09 часа наставе. Нико од наставника није оптерећен са више од 6 часова предавања на недељном нивоу. Од 18 наставника њих 13 су са сталним ангажовањем на установи, а 5 ради по уговору. Наставници са 100% ангажовањем на установи држе 71,12% од укупног фонда часова активне наставе, тако да је се може закључити да је задовољен стандард. На програму је ангажовано 22 сарадника и то 3 у звању асистента и 19 у звању сарадника. Нико од сарадника није оптерећен са више од 10 часова вежби недељно. Од 22 сарадника 8 су са 100% ангажовањем на установи, а 14 су по уговору. Већина наставника поседују компетенције за предмете које држе.
10. Организациона и материјална средства
Установа располаже са сопственим простором и простором у закупу. Сопствени простор се налази у Зетској улици бр. 2-4. Простор у закупу је на следећим локацијама: Шумадијска 1, 12. Фебруар бб, Вишеградска 33, Бул. Цара Константина 80-86 и ЈНА 6. Све локације су у Нишу. У закупу је 2.660 m2, а у власништву 645.35 m2, укупно 3305 m2. Према приложеним подацима у Табели 10.1 установа располаже одговарајућом структуром простора, а у складу са захтевима стандарда који се односи на ресурс простор. Ипак примећено је да би број локација на којима се одвија делатност установе могао да се смањи.. Према приложеној табели 10.2 установа располаже са потребном опремом. Установа је навела 226 књига које су уско везане за овај студијски програм. Обезбеђена је покривеност предмета уџбеничком литературом.

11. Контрола квалитета
Установа је доставила веома детаљну документацију о процесу самовредновања из које се може уочити приврженост развоју система квалитета. Није јасно да ли је Установа предала КАПК-у захтев за спољашњу проверу квалитета, чиме би у потпуности доказала да систематски ради на примени и обезбеђењу квалитета свих елемената наставног процеса и студијских програма. 

Извесно је, пошто је реч о тренсформацији високе школе струковних студија у академску установу, да ће она бити акредитована тек после завршеног рада комисије за посету и уверавања КАПК-а да ће постојећа школа струковних студија престати са реализацијом свих програма струковних студија.

12. Студије на даљину
Нису планиране студије на даљину.
1. Број наставника на студијском програму= 16
Број наставника са пуним радним временом= 12
Број наставника са непуним радним временом= 4
2. Број сарадника на студијском програму= 17

Број сарадника са пуним радним временом= 8
Број сарадника са непуним радним временом= 9
3. Трајање програма= 4 године, 8 семестара
4. Број ЕСПБ бодова= 240
5. Број студената који се уписује на прву годину= 90
6. Укупан број студената на свим годинама= нов програм
7. Број часова активне наставе за студенте: I= 20, II= 20, III= 19, IV= 21, V= 20, VI= 20, VII= 24, VIII= 16
8. Број часова предавања за студенте: I= 10 , II= 11, III= 10, IV= 11, V= 10, VI= 11, VII= 12, VIII= 8
9. Проценти предмета по категоријама: АО= 14,88%, ТМ= 20,42%, НС= 33,56%, СА= 31,14%
10. Проценат изборности на програму= 23,75%
11. Укупно часова активне наставе недељно коју држе наставници= 33,50
12. Укупно часова активне наставе недељно коју држе сарадници= 114
13. Просечно оптерећење наставника на програму= 2,09
14. Просечно оптерећење сарадника на програму= 6,71
15. Просечно оптерећење наставника на установи= 3,89

16. Просечно оптерећење сарадника на установи= 9,26

17. Број наставника са укупним оптерећењем већим од 12= 0

18. Проценат наставе коју држе наставници са пуним радним временом= 76,12%
19. Бруто простор= 3.305,35 м2
20. Број књига релевантних за студијски програм= 226
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  ВИСОКА ШКОЛА СТРУКОВНИХ СТУДИЈА ЗА МЕНАЏМЕНТ У САОБРАЋАЈУ, која је поднела захтев за трансформацију правног облика организовања у ФАКУЛТЕТ ЗА ПРАВО, БЕЗБЕДНОСТ И МЕНАЏМЕНТ „КОНСТАНТИН ВЕЛИКИ“, УНИВЕРЗИТЕТА „УНИОН-НИКОЛА ТЕСЛА“,    за студијски програм  Основне академске студије - МЕНАЏМЕНТ У САОБРАЋАЈУ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
ВИСОКА ШКОЛА СТРУКОВНИХ СТУДИЈА ЗА МЕНАЏМЕНТ У САОБРАЋАЈУ са седиштем у  DOCVARIABLE ConvertString(Adresa,1,5) \* MERGEFORMAT Зетска 2-4,  DOCVARIABLE ConvertString(Sediste,1,5) \* MERGEFORMAT НИШ, ПИБ:  DOCVARIABLE PIB \* MERGEFORMAT  106092252, Матични број: 17767526, која је поднела захтев за трансформацију правног облика организовања у ФАКУЛТЕТ ЗА ПРАВО, БЕЗБЕДНОСТ И МЕНАЏМЕНТ „КОНСТАНТИН ВЕЛИКИ“, УНИВЕРЗИТЕТА „УНИОН-НИКОЛА ТЕСЛА“,   испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма   Основне академске студије - МЕНАЏМЕНТ У САОБРАЋАЈУ у оквиру поља друштвено-хуманистичких наука и то за 90 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

